มทิรา ตันติประสุต

มทิรา ตันติประสุต (เกิด 1 ตุลาคม พ.ศ. 2539) ชื่อเล่น แยม เป็นนักแสดงและนางแบบชาวไทย มีชื่อเสียงจากบทบาท "เจ้าหญิงสุวิญชา" ในละครจักร ๆ วงศ์ ๆ เรื่อง ไชยเชษฐ์ (2555) อดีตนักแสดงสังกัดช่อง 3 เอชดี ปัจจุบันเป็นนักแสดงอิสระ

 ประวัติ 
มทิรา ตันติประสุต เดิมมีชื่อว่า "ทิชา ตันติประสุต" เกิดเมื่อวันที่ 1 ตุลาคม พ.ศ. 2539 โรงพยาบาลโกลด์โคสต์ เมืองโกลด์โคสต์ รัฐควีนส์แลนด์ ประเทศออสเตรเลีย​ สำเร็จ​การศึกษาระดับประถมศึกษาจากโรงเรียนท้องถิ่น ในปี 2548 เมื่ออายุได้ 9 ปี มทิราย้ายมาศึกษาต่อที่ โรงเรียนนานาชาติแอ๊ดเวนต์รามคำแหง ประเทศไทย​ จนถึงปี 2551 จึงกลับไปศึกษาต่อที่ ประเทศออสเตรเลีย​ อีกครั้ง ต่อมาในปี 2553 ได้ย้ายกลับมา ประเทศไทย ​เพื่อศึกษาต่อในระดับชั้นมัธยมศึกษาตอนปลาย โรงเรียนนานาชาติกีรพัฒน์ และสำเร็จ​การศึกษา​ระดับปริญญาตรีจาก คณะศิลปศาสตร์ มหาวิทยาลัยธรรมศาสตร์ สาขาวิชาการสื่อสารภาษาอังกฤษเชิงธุรกิจ (Business English Communication หรือ BEC) (หลักสูตรนานาชาติ) เกียรตินิยมอันดับ 2 ด้วยคะแนนเกรดเฉลี่ยสะสม 3.28  ปัจจุบัน​กำลังศึกษาระดับปริญญาโท คณะจิตวิทยา จุฬาลงกรณ์มหาวิทยาลัย ภาควิชาจิตวิทยาสังคมพื้นฐานและประยุกต์

 เข้าสู่วงการ​บันเทิง​ 
เมื่อย้ายกลับมาประเทศไทยแล้ว ในปี 2555 มารดาได้พาไปคัดเลือกเป็นนักแสดงที่โรงถ่ายลาดหลุมแก้วของบริษัท ดาราวิดีโอ ไพรัช สังวริบุตร กับ สยม สังวริบุตร และได้รับเลือก​ จึงได้แสดงเป็น "เจ้าหญิงสุวิญชา" ซึ่งเป็นนางเอกในละครเรื่อง ไชยเชษฐ์​ ทางช่อง 7 ทันที แม้เป็นการแสดงครั้งแรกของเธอก็ตาม ละครดังกล่าวทำให้เธอมีชื่อเสียงและเป็นที่รู้จัก 

เดือนกันยายน ปี 2555 มทิราได้เซ็นสัญญา​เป็นนักแสดงในสังกัดช่อง 3​ ต่อมาปี 2556 วรายุฑ มิลินทจินดา เลือกให้เธอแสดงเป็น "จริมา" ในละครเรื่อง แค้นเสน่หา คู่กับ ฐากูร การทิพย์ เป็นละครเรื่องแรกของเธอที่ออกอากาศทางช่อง 3​

 ผลงาน 
 ละครโทรทัศน์และซีรีส์ 
 ผลงานในฐานะนักแสดงอิสระ
 พ.ศ.  เรื่อง  บทบาท  ออกอากาศ 2555 ไชยเชษฐ์ พระธิดาสุวิญชา / จำปาทอง ช่อง 7​ 2566  รักนี้...ไม่มีลืม ตอน รักนี้สีจาง เจน  ช่องวัน 31​ 2568​ รับ(รัก)ออกแบบ (Love Design) มายด์ WeTV / ช่อง 3 HD2569โพงคำหอมช่องวัน31

 ผลงานในฐานะนักแสดงสถานีวิทยุโทรทัศน์ไทยทีวีสีช่อง 3
 พ.ศ.  เรื่อง  บทบาท2556แค้นเสน่หาจริมา ปัณณธร2557ไฟรักเพลิงแค้นวีรดา วาณิชโยธิน (วีด้า) / แพรไพลิน ชาติชาตรี 2558 หัวใจปฐพี เรนท์ เชอร์ล็อก (เรน) / ก้ามปู ดอกไม้ใต้เมฆ เหม่ยเหมย / เมญ่า 2559 นางทาส เย็น ดวงใจพิสุทธิ์ ชินานาง (ช้าง) 2561 My Hero วีรบุรุษสุดที่รัก : ใต้ปีกปักษา สาริศา พงศ์บุญยภา 2563 ดั่งดวงหฤทัย​ เจ้าหญิงมณิสราเทวี 2564 พิภพหิมพานต์ พิมพ์มาดา (พิมพ์) / ทิพย์อัปสร (กินรี) (แฝดคนละภพ) พฤษภาธันวารักแท้แค่เกิดก่อน อรอุษา (อร)ย 2565 เพชฌฆาตจันทร์เจ้า มูน / จันทร์เจ้า 2569 พยัคฆ์ร้ายซ่อนลาย​ ฬิริน

 เพลง 
 รัวรัว (เพลงประกอบละคร ดอกไม้ใต้เมฆ)​ (2558) 
 มารักให้เข้าใจ ร้องร่วมกับ​ ขวัญ KPN (เพลงประกอบละคร ดอกไม้ใต้เมฆ)​ (2558)    
 Happy Birthday ช่อง 3 ​เพลงเนื่องในโอกาสฉลองครบรอบ 46 ปี ช่อง 3 ร้องร่วมกับ เพื่อน คณิน​ และ สายไหม มณีรัตน์​ (2559)​

 คอนเสิร์ต 
 คิดถึงแม่ ครั้งที่ 17 : เอ็มซีซี ฮอลล์ เดอะมอลล์ บางกะปิ (2557)
 LOVE IS IN THE AIR : CHANNEL 3 CHARITY CONCERT (2560)

 รางวัล 
 บุคคลต้นแบบ "ลูกตัวอย่างดีเด่น" ประจำปี ๒๕๕๘ จากโครงการเฉลิมพระเกียรติองค์ราชัน เมื่อวันที่ 25 สิงหาคม 2558
 ทูตความดี "ทำดี..ทำได้ทุกวัน" จากสภานิติบัญญัติแห่งชาติ เมื่อวันที่ 27 กันยายน 2560 

 อ้างอิง 

 แหล่งข้อมูลอื่น 


 บทความ
 "'ทิชา ตันติประสุต' สาวน้อยวัยสิบห้า ขอโอกาสบนเส้นทางมายา" (บทสัมภาษณ์)

หมวดหมู่:นักแสดงหญิงชาวไทย
หมวดหมู่:นางแบบไทย
หมวดหมู่:บุคคลจากโกลด์โคสต์ (รัฐควีนส์แลนด์)
หมวดหมู่:บุคคลจากคณะศิลปศาสตร์ มหาวิทยาลัยธรรมศาสตร์